Държавен вестник, бр. 26, 2016 г., стр. 29

БРОЙ  26	
Д Ъ Р Ж А В Е Н  В Е С Т Н И К 	
СТР.  29  
ПОСТАНОВЛЕНИЕ № 64 
ОТ 25 МАРТ 2016 Г.
за условията и реда за утвърждаване на 
броя на приеманите за обучение студенти и 
докторанти в държавните висши училища 
и за приемане на Списък на приоритетните 
професионални направления
МИНИСТЕРСКИЯТ СЪВЕТ
П О С Т А Н О В И :
Чл. 1. С постановлението:
1. се определят условията и редът за утвър-
ждаване на броя на приеманите за обучение 
студенти и докторанти в държавните висши 
училища, за които държавата осигурява сред-
ства за издръжката на обучението им;
2. се приема Списък на приоритетните 
професионални направления.
Чл. 2. Броят на приеманите студенти и 
докторанти по чл. 1, т. 1 за всяка учебна 
година се определя въз основа на заявената 
готовност от висшето училище за обучение 
на определен брой студенти и докторанти и 
на максимално допустимия брой в него по 
всяко професионално направление, изчислен 
по реда на чл. 4.
Чл. 3. (1) Заявките на висшите училища 
за броя на приеманите за обучение студен-
ти и докторанти по чл. 2 за предстоящата 
учебна година се правят по професионални 
направления, по специалности от регулира-
ните професии и по форми на обучение и се 
внасят в Министерството на образованието 
и науката в срок до 20 февруари. 
(2) Министерството на образованието и 
науката проверява заявения брой по ал. 1 за 
съответствие с актуалния към 20 февруари 
на съответната година капацитет на висшето 
училище, на професионалните направления 
и на специалностите от регулираните про-
фесии в него. Когато със заявения брой за 
предстоящата учебна година се надвишава 
капацитетът на висшето училище, съответ-
но на професионалното направление или на 
специалността от регулирана професия в 
него, се извършва намаление до съответния 
свободен капацитет, като разпределението на 
намалението по професионални направления, 
специалности от регулираните професии, 
степени и форми на обучение се предлага от 
висшето училище.
Чл. 4. (1) Максимално допустимият брой 
на приеманите за обучение студенти и док-
торанти по чл. 1, т. 1 по държавни висши 
училища и по професионални направления 
се определя като произведение от броя на 
приетите студенти и докторанти през послед-
ната учебна година по съответното професи-
онално направление и коефициент за всяко 
професионално направление, определен по 
методиката съгласно приложение № 1. В 
случаите, в които през последната учебна 
година няма приети за обучение студенти и 
докторанти по дадено професионално направ-
ление, се взема броят на приетите студенти 
и докторанти от последната учебна година, 
в която е осъществен прием по същото про-
фесионално направление.
(2) За професионални направления „Мате-
матика“, „Информатика и компютърни науки“ 
и „Комуникационна и компютърна техника“ 
максимално допустимият брой на приема-
ните за обучение студенти и докторанти се 
определя за равен на свободния капацитет 
на съответното професионално направление.
(3) За новооткрити за висшето училище 
професионални направления и специалности 
от регулираните професии, за които няма дан-
ни за реализацията на завършилите студенти 
и докторанти, максимално допустимият брой 
на приеманите за обучение студенти и док-
торанти се определя въз основа на оценка на 
потребностите на пазара на труда, изготвена 
от експертна комисия.
(4) В комисията по ал. 3 се включват трима 
представители на Министерството на труда и 
социалната политика и по един представител 
от Министерството на образованието и науката 
и на съответните отраслови министерства, 
като поименният є състав се определя със 
заповед на министъра на труда и социалната 
политика не по-късно от 20 февруари. 
(5) Оценката по ал. 3 се изготвя въз основа 
на прогноза за търсенето и предлагането на 
работна сила на специалистите от съответното 
професионално направление и може да бъде 
положителна или отрицателна.
(6) При положителна оценка максимално 
допустимият брой на приеманите за обучение 
студенти и докторанти по ал. 3 се определя за 
равен на заявения брой от висшето училище 
по чл. 3.
Чл. 5. (1) Броят на приеманите за обуче-
ние студенти и докторанти по чл. 1, т. 1 се 
предлага за утвърждаване по държавни висши 
училища, по професионални направления, по 
специалности от регулираните професии и по 
форми на обучение на по-ниската от двете 
стойности:
1. заявеният от висшето училище и при-
веден в съответствие с капацитета брой на 
приеманите за обучение студенти и докторанти 
по реда на чл. 3;